**Ministru kabineta rīkojuma projekta**

**“Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | 1. Ministru kabineta 2009.gada 22.decembra noteikumu Nr.1644 “Kārtība, kādā pieprasa un izlieto budžeta programmas “Līdzekļi neparedzētiem gadījumiem” līdzekļus” 2. un 3.punkts.
2. Nepieciešamība piešķirt papildu valsts budžeta līdzfinansējumu biedrībai “Latvijas Augstskolu sporta savienība” (turpmāk – LASS), lai segtu izdevumus, kas saistīti ar Latvijas studentu izlases hokejā sagatavošanu un dalību XXVIII Pasaules Ziemas Universiādē no 2017.gada 29.janvāra līdz 8.februārim Almati (Kazahstānā) (turpmāk arī – Universiāde).
3. Latvijas Nacionālās sporta padomes 2016.gada 29.novembra sēdē nolemtais (prot Nr.4 6.§, 6.2.apakšpunkts).
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Latvijas Nacionālās sporta padomes 2016.gada 29.novembra sēdē LASS prezidente Agita Ābele informēja par papildus nepieciešamo finansējumu 18 000 *euro* apmērā Latvijas studentu izlases hokejā sagatavošanai un dalībai Universiādē. Minētais pieprasījums tika pamatots ar LASS 2016.gada 28.novembra vēstulē sniegto informāciju, saskaņā ar kuru:1. Pasaules Ziemas Universiāde ir starptautisks sporta un kultūras pasākums, kas tiek organizēts katru otro gadu un tiek vērtēts kā otrās prestižākās sporta sacensības aiz Olimpiskajām spēlēm. Prestižākā un lielākā Pasaules Ziemas Universiāde norisinājās 2013.gadā Trentino (Itālijā), kas vienuviet pulcēja vairāk nekā 2668 dalībniekus no 52 pasaules valstīm. Šajā universiādē Latvija pirmo reizi tika pārstāvēta ar studentu izlasi hokejā un izcīnīja augsto 8.vietu;
2. 28.Pasaules Ziemas Universiāde norisināsies 2017.gadā no 29.janvāra līdz 8.februārim Almati (Kazahstānā) un Latvija plāno piedalīties ne tikai ar augstu sasniegumu sportistiem individuālajos sporta veidos, bet arī ar Latvijas studentu izlasi hokejā, kura tiek veidota sadarbībā ar Latvijas Hokeja federāciju, atlasot studējošos Latvijas pieaugušo un junioru izlašu dalībniekus. Šajā studiju gadā Latvijas augstskolās studē vairāk nekā 18 spēlētāji no Latvijas hokeja virslīgas, tai skaitā spēlētāji, kas savu profesionalitāti ir pilnveidojuši arī ārvalstu klubos un jaunā Latvijas Hokeja federācijas valde aktīvi iesaistījusies spēcīgas Latvijas studentu izlases izveidē. Jau ir noskaidrots arī grupu sadalījums un Latvijas izlase ir ielozēta C grupā kopā ar izlasēm no Krievijas, Korejas un Japānas. Latvijas hokejistu komandas dalībai nepieciešamā izdevumu tāme tika iesniegta LASS pieprasījumā finanšu līdzekļu saņemšanai 2017.gadam un daļu no pieprasītā valsts finansējuma apjoma – 26 800 *euro*, LASS jau ir ieguvusi. Taču LASS ierobežotā budžeta dēļ, LASS vēršas ar finansiālā atbalsta lūgumu par vēl aizvien iztrūkstošo summu 18 000 *euro* apjomā.

 Latvijas Nacionālās sporta padomes 2016.gada 29.novembra sēdē, uzklausot A.Ābeles sniegto informāciju (t.sk. pamatojumu kādēļ papildus finanšu līdzekļi nepieciešami vēl 2016.gadā), Izglītības un zinātnes ministrijai (turpmāk – IZM) tika uzdots (prot Nr.4 6.§, 6.2.apakšpunkts) izvērtēt iespēju piešķirt nepieciešamo līdzfinansējumu. No iepriekšminētā konstatējams, ka LASS finanšu pieprasījums pēc būtības ir izvērtēts Latvijas Nacionālās sporta padomes 2016.gada 29.novembra sēdē, kā rezultātā vienīgais neatrisinātais jautājums šobrīd ir par finanšu līdzekļu avotu. Saskaņā ar Sporta likuma 10.panta 11.daļu LASS ir piešķirtas tiesības koordinēt studentu sportu Latvijā un pārstāvēt tā kopīgās intereses. Saskaņā ar Sporta likuma 13.panta ceturto daļu Latvijā atzītajā sporta federācijām ir tiesības saņemt finanšu līdzekļus no valsts budžeta. Ņemot vērā faktu, ka LASS ir Latvijā atzīta sporta federācija, tai ir tiesības saņemt finanšu līdzekļus no valsts budžeta. IZM rīcībā nav nepieciešamie līdzekļi (18 000 *euro*), jo visi finanšu līdzekļi 2016.gadam valsts budžeta programmā 09.00.00 “Sports”, t.sk. apakšprogrammā 09.09.00 “Sporta federācijas un sporta pasākumi”, no kuras varētu piešķirt līdzekļus LASS, ir sadalīti un attiecīgi noslēgti līgumi par valsts budžeta finanšu līdzekļu (dotācijas) piešķiršanu. Noslēgtie līgumi neparedz finansējuma piešķīrēja – IZM – tiesības samazināt piešķirto finanšu līdzekļu apmēru līdzekļu pārdales gadījumā citām sporta federācijām (līgums paredz IZM tiesības samazināt līguma summu tikai tad, ja tiek izdarīti grozījumi likumā “Par valsts budžetu 2016.gadam”, vai sporta federācijas (organizācijas) neievēro pielīgtās saistības). Papildus finansējuma pārdale no citām ministrijas pamatbudžeta apakšprogrammām nav iespējama, jo tādejādi finansējuma nepietiekamība izveidotos citu ministrijas nodrošināto valsts pamatfunkciju īstenošanai. Saskaņā ar Ministru kabineta 2009.gada 22.decembra noteikumu Nr.1644 “Kārtība, kādā pieprasa un izlieto budžeta programmas “Līdzekļi neparedzētiem gadījumiem” līdzekļus” 3.punktu budžeta programmā “Līdzekļi neparedzētiem gadījumiem” paredzētos līdzekļus piešķir valsts pamatbudžeta apropriācijās neparedzētiem izdevumiem katastrofu un dabas stihiju seku novēršanai, to radīto zaudējumu kompensēšanai, citiem neparedzētiem gadījumiem un valstiski īpaši nozīmīgiem pasākumiem. Līdzekļu piešķiršanu valstiski īpaši nozīmīgiem pasākumiem paredz arī Likuma par budžetu un finanšu vadību 12.panta pirmā daļa. Latvijas sportistu dalība Pasaules Ziemas Universiādē ir uzskatāms par valstiski īpaši nozīmīgu pasākumu. Līdz Universiādes sākumam nepieciešams ne tikai nodrošināt Latvijas studentu izlases hokejā nokļūšanu sacensību norises vietā, bet arī nodrošināt izlases sagatavošanās procesu, kura aizkavēšanās var atstāt negatīvu ietekmi uz izlases sportisko gatavību dalībai sacensībās. Ievērojot minēto, IZM ir izstrādājusi Ministru kabineta rīkojuma projektu “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem””. |
| 3. | Projekta izstrādē iesaistītās institūcijas | Ministru kabineta rīkojuma projektu izstrādāja IZM. Sporta sabiedrība tika iesaistīta diskusijās, izskatot minēto jautājumu Latvijas Nacionālās sporta padomes 2016.gada 29.novembra sēdē. |
| 4. | Cita informācija | Ministru kabineta rīkojuma projekts tiešā veidā attiecas uz tūrisma, sporta un brīvā laika politiku (sporta politiku). Pastarpināti Ministru kabineta rīkojuma projekts attiecas uz budžeta un finanšu politiku. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2016** | Turpmākie trīs gadi (*euro*) |
| **2017** | **2018** | **2019** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo gadu | izmaiņas, salīdzinot ar kārtējo gadu | izmaiņas, salīdzinot ar kārtējo gadu |
| 1 | 2 | 3 | 4 | 5 | 6 |
| 1. Budžeta ieņēmumi: | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | **0** | **18 000** | **0** | **0** | **0** |
| 2.1. valsts pamatbudžets | *0* | *18 000* | *0* | *0* | *0* |
| 2.2. valsts speciālais budžets |  |  |  |  |  |
| 2.3. pašvaldību budžets  |  |  |  |  |  |
| 3. Finansiālā ietekme: | **0** | **- 18 000** | **0** | **0** | **0** |
| 3.1. valsts pamatbudžets | *0* | *- 18 000* | *0* | *0* | *0* |
| 3.2. speciālais budžets |  |  |  |  |  |
| 3.3. pašvaldību budžets  |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar “+” zīmi) | X | 18 000 | 0 | 0 | 0 |
|  |  |  |  |
|  |  |  |  |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets |  |  |  |  |
| 5.3. pašvaldību budžets  |  |  |  |  |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): | Detalizētu informāciju (t.sk. izdevumu tāmi) skatīt LASS 2016.gada 28.novembra un 2016.gada 14.decembra vēstulēs un to pielikumos. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Izdevumus sedz no valsts budžeta programmas 02.00.00 “Līdzekļi neparedzētiem gadījumiem” atbilstoši Ministru kabineta 2009.gada 22.decembra noteikumiem Nr.1644 “Kārtība, kādā pieprasa un izlieto budžeta programmas “Līdzekļi neparedzētiem gadījumiem” līdzekļus”. |

*Anotācijas II, IV, V, VI un VII sadaļa – Ministru kabineta rīkojuma projekts šīs jomas neskar.*

Izglītības un zinātnes ministrs Kārlis Šadurskis

Vizē:

Valsts sekretāra vietniece –

Politikas iniciatīvu un attīstības

departamenta direktore,

valsts sekretāres pienākumu izpildītāja Gunta Arāja

19.12.2016. 09:11

1103

Izglītības un zinātnes ministrijas

valsts sekretāra vietnieks –

Sporta departamenta direktora vietnieks E.Severs

67047935, edgars.severs@izm.gov.lv